
1. Арналым 
«Түлектерді бөлу» лицензиясы болған жағдайда келесі шарттарға сәйкес келетін білім алушылар мен түлектерге мүмкіндік беріледі:
· Білім алушы бітіру курсында;
· Түлектің бітіру жылы ағымдық күнтізбелік жылдан бір жылға кем немесе тең;
· Төлеу нысаны: «Мемлекеттік грант»;
· Қаржыландыру түрі: «Республикалық бюджеттен берілетін гранттар есебінен»;
· Азаматтығы – «Қазақстан Республикасы».
Жоғарыда көрсетілген шарттарға сәйкес келетін білім алушылар мен түлектерге жұмыстылық санаты бойынша деректерді міндетті түрде толтыру туралы хабарландыру жіберу. Білім алушылар мен түлектер деректерді енгізе алатын кезеңді анықтау. Кафедралар мен факультеттерге сәйкес жұмыстылық санаттары бойынша хаттамаларды қалыптастыру. 
2. Функционалдық мүмкіндіктердің сипаттамасы
2.1. Жүйенің әкімшілік бөлігі 
2.1.1. Модульдерді лицензиялау 
«Түлектерді бөлу» модулін пайдалану үшін жүйенің әкімшілік бөлігінде «Әкімшілік басқару – Модульдерді лицензиялау» бөлімінде «Түлектерді бөлу» лицензиясы орнатылуы тиіс.
2.1.2. Рөлдер редакторы 
Аталмыш лицензия болған жағдайда «Жүйені конфигурациялау – Рөлдер редакторы» бөлімінде пайдаланушының рөліне қосылатын модульдердің тізіміне мынадай модульдер қосылған:
· Түлектерді бөлу (Қызметкер) (distribution_of_graduates_for_employees). Аталмыш модуль үшін мынадай кеңейтілген құқықтар қарастырылған:
· «Модульге баптауларды анықтауға рұқсат беру» - бұл құқық бар болған жағдайда модульдің басты парағында модульдің баптауларын редакторлеуге мүмкіндік беретін «Баптаулар» батырмасы бейнеленеді.
· «Түлектерді бөлу бойынша хаттаманы қалыптастыруға рұқсат беру» - бұл құқық болған жағдайда модульдің басты парағында түлектерді бөлу хаттамаларын қалыптастыруға мүмкіндік беретін «Хаттаманы қалыптастыру» батырмасы бейнеленеді.
· Түлектерді бөлу (Білім алушы) (distribution_of_graduates_for_students)
2.1.3. Анықтамалықтардың редакторы
2.1.3.1. «Мамандықтың типі» анықтамалығы
«Анықтамалықтар – Анықтамалықтардың редакторлары» бөлімінде мамандықтардың келесі типтерін қамтитын «Мамандықтардың типтері» анықтамалығы қосылған:
· Педагогикалық мамандық;
· Қалған мамандықтар;
· Медициналық мамандық;
· Ветеринариялық мамандық.
     Мамандықтың әрбір типі келесідей түрде білім беру салаларымен сәйкестендірілген:
1) «Педагогикалық мамандық» мамандық типі үшін білім беру саласының «Білім беру» мамандығына және білім беру саласының «6B01 Педагогикалық ғылымдар», «7M01 Педагогикалық ғылымдар», «8D01 Педагогикалық ғылымдар» білім беру бағдарламаларының тобына сәйкес келеді;
2) «Медициналық мамандық» мамандық типі үшін білім беру саласының «Денсаулық сақтау және әлеуметтік қамсыздандыру (медицина)» мамандығына және білім беру саласының «6B10 Денсаулық сақтау», «7M10 Денсаулық сақтау», «8D10 Денсаулық сақтау» білім беру бағдарламаларының тобына сәйкес келеді;
3) «Ветеринариялық мамандық» мамандық типі үшін білім беру саласының «Ветеринария» мамандығына және білім беру саласының «6В09 Ветеринария», «7М09 Ветеринария», «8D09 Ветеринария» білім беру бағдарламаларының тобына сәйкес келеді;
4) «Қалған мамандықтар» мамандық типі үшін жіктеуіштер бойынша мамандықтардың жоғарыда көрсетілген типтеріне жатпайтын білім берудің қалған салаларының барлық мамандықтарына/білім беру бағдарламаларының топтарына сәйкес келеді. 
2.1.3.2. «Жұмысқа орналасудың / жұмысқа орналаспаудың растаушы құжаттары» анықтамалығы
«Анықтамалықтар – Анықтамалықтардың редакторлары» бөлімінде келесі мәндерді қамтитын «Жұмысқа орналасудың / жұмысқа орналаспаудың растаушы құжаттары» анықтамалығы қосылған:
· Кепілдік хаты
· Шарт
· Бұйрық
· Анықтама
· Қолдаухат
· Туу туралы куәлік
· ДКК қорытындысы
2.1.4. Құжаттардың шаблондары 
«Жүйені конфигурациялау – Құжаттардың шаблондары» бөліміне «Түлектерді бөлу» локациясы қосылған. Аталмыш локация үшін келесі құжаттардың шаблондары қосылған:
· Деректерді толтыру жөніндегі нұсқаулық;
· Жұмыссыз ретінде есепке қою жолдамасы;
· Жұмыс жолдамасы;
· Міндеттеме;
· Жұмыс істеп өтеу міндетінен босататын жайттарды растау;
· Қызмет өткеру уақытына кейінге қалдыруды ұсынатын жайттарды растау;
· Білім алушылардың деректерді толтыру кезеңі туралы хабарландыру.
2.1.5. Интерфейсті конфигурациялау 
«Жүйені конфигурациялау – Интерфейсті конфигурациялау» бөлімінде «Түлектерді бөлу бойынша хаттамалардың шаблондары» бөлімі қосылған. Белсенді сілтеме бойынша өту кезінде келесі бөлімдерді қамтитын аттас парақ ашылады:
· Кафедра;
· Факультет;
· Жалпы.
Әрбір бөлім белсенді сілтеме түрінде ұсынылған, ол бойынша өту кезінде «({Бөлімнің атауы}) хаттама шаблоны» аты бар парақ ашылады. Хаттамалардың шаблондарын қосу/ редакторлеу кезінде келесі өрістер бейнеленеді:
· Шаблонның типі: «Негізгі», «Қосымша».
· Орыс / қазақ / ағылшын тіліндегі атау
· Академиялық дәреже - барлық академиялық дәрежелердің мәндері бар көп таңдаулы тізімдік өріс. 
· Қазақша нұсқа құжатының шаблоны / Орысша нұсқа құжатының шаблоны / Ағылшын нұсқа құжатының шаблоны - жүктеуге арналған файлды таңдау үшін «Файлды таңдаңыз» батырмасы бар Excel форматындағы файлды жүктеуге арналған өріс.
2.2. Жүйенің пайдаланушылық бөлігі
2.2.1. [bookmark: _Toc179903701]Түлектерді бөлу (Қызметкер)
«Түлектерді бөлу (Қызметкер)» модулін қызметкердің рөліне қосу кезінде жүйенің пайдаланушылық бөлігінде «Түлектер» бөлімінде «Бітіру курсының білім алушыларын бөлу» ішкі бөлімін бейнелеу. Егер қызметкерге «Түлектерді жұмысқа орналастыру» модулі қосылса, онда «Түлектерді бөлу» ішкі бөлімінің атауы «Түлектерді жұмысқа орналастыру» ішкі бөлімінен жоғары бейнеленеді.
«Бітіру курсының білім алушыларын бөлу» бөліміне өту кезінде келесі элементтерді қамтитын «Жұмысқа орналастыру бойынша мәліметтер» парағы ашылады:
· Сүзгі параметрі;
· Деректер кестесі;
· «MS Excel-ге экспорттау» батырмасы;
· «Құжаттарды экспорттау» батырмасы.
Негізгі сүзгі параметрлерінен басқа, келесі сүзгілер бейнеленетін кеңейтілген параметрлер қолжетімді болады:
· Білім алушының статусы:
· Білім алушы
· Түлек 
Нәтижелер кестесінде «Білім алушы»/ «Түлек» статусы бар білім алушылардың аты-жөндері бейнеленеді: «Тегін» төлеу нысаны үшін, қаржыландыру түрі – «Республикалық бюджеттен берілетін гранттар есебінен», Азаматтығы – «Қазақстан Республикасы».
«Түлек» таңдалған мәні үшін жүйе қосымша түрде соңғы 20 жылдағы жылдарды қамтитын «Бітіру жылы» сүзгісін бейнелейді. Мысалы, егер ағымдық жыл – 2024 болса, тізімде 2004 жылдан бастап 2024 жылға дейінгі жылдар ұсынылуы тиіс.
· Жұмыстылық санаты:
· Жұмысы бар адамдар;
· Бос жұмыс орындарының болмауына байланысты жұмысы жоқ адамдар (әдеттегідей қалпы бойынша);
· Жұмыс істеп өтеу міндетінен босататын жайттары бар адамдар;
· Қызмет өткеру уақытына кейінге қалдыруы бар адамдар.
«MS Excel-ге экспорттау» батырмасына басқанда жүйе сүзгілерде таңдалған мәндерге сәйкес, білім алушылардың тізімі бар, берілген нысандағы List of students {жүктелім күні}. xls атауы бар, *.xls форматындағы құжатты жүктеп алады.
«Құжаттарды экспорттау» батырмасы келесі шарттарды орындау кезінде белсенді болады: белгілі бір факультет пен кафедра таңдалған, ал «Толтыру статусы» өрісінде «Деректер толтырылды» мәні орнатылған. Батырмаға басқанда жүйе орнатылған сүзгілерге сәйкес, білім алушылардың барлық қоса тіркелген файлдарын бір архивтік файлмен жүктеп алады. Әрбір қалыптастырылған бума {Тегі Аты Әкесінің аты_Мамандық/БББТ коды және атауы} атауымен бейнеленеді. Бумаларда жүктелген растаушы құжаттар, ЭЦҚ-мен қол қою кезінде қалыптастырылған құжаттар қамтылады.
2.2.1.2. «Модульге баптауларды анықтауға рұқсат беру» кеңейтілген құқығы
Редакторлеу режимінде «Модульге баптауларды анықтауға рұқсат беру» кеңейтілген құқығы болған жағдайда, модульдің басты парағында сол жақ жоғарғы бұрышта «Баптаулар» батырмасы бейнеленеді. 
«Баптаулар» батырмасына басқанда мынадай екі блоктан тұратын «Түлектердің жұмысқа орналасу баптаулары» парағы ашылады:
· Бітіру курстарының білім алушыларының жұмысқа орналасу бойынша деректерді түзету кезеңі
· Түлектерді бөлу бойынша хаттаманың шаблоны.
«Бітіру курстарының білім алушыларының жұмысқа орналасу бойынша деректерді түзету кезеңі» блогында модуль бойынша келесі баптаулар бейнеленеді:
1) «Басталу күні» - «Аяқталу мерзімі»: - кезеңнің басталуына және аяқталуына жауап беретін, КК.АА.ЖЖЖЖ форматындағы күндер өрістері. Әдеттегідей қалпы бойынша – ағымдық күн және ағымдық күн + ай. Бұл өрістердегі мәндерге сәйкес білім алушылар/ түлектер бұл уақыт ішінде деректерді толтыруы тиіс болады;
2) Негізгі хаттаманың күні - КК.АА.ЖЖЖЖ форматындағы күнге арналған өріс;
3) Қосымша хаттаманың күні - КК.АА.ЖЖЖЖ форматындағы күнге арналған өріс;
4) Жүйеге кіру кезінде бітіру курстарының білім алушылары үшін бейнеленетін хабарландырулардың саны
Кейін «Сақтау», «Хабарландыру жіберу» батырмалары бейнеленеді. «Сақтау» батырмасына басқанда жүйе енгізілген өзгерістерді сақтайды. «Хабарландыру жіберу» батырмасы, егер:
· Түзету кезеңінің басталу күні аяқталу күнінен бұрын;
· Кезең басталуының/аяқталуының белгіленген күндері ағымдық күннен кейін не болмаса тең;
· «Білім алушылардың деректерді толтыру кезеңі туралы хабарландыру» шаблоны жүйенің әкімшілік бөлігінде – «Құжаттардың шаблондары» бөлімінде жүктелген болса, белсенді болады.
«Хабарландыру жіберу» батырмасына басқанда жүйе келесі шарттарға сәйкес келетін білім алушыларға / түлектерге хабарландыру жібереді:
· Білім алушыда – бітіру курсы;
· Түлек үшін бітіру жылы ағымдық күнтізбелік жылдан бір жылға кем немесе тең
· Төлеу нысаны: «Мемлекеттік грант»;
· Қаржыландыру түрі: «Республикалық бюджеттен берілетін гранттар есебінен»;
· Азаматтығы – «Қазақстан Республикасы».
Жүйе қосымша түрде хабарландыру мәтінін жіберілетін хабарландыру шаблонына сәйкес түлектің/бітіру курсы түлегінің электрондық поштасына да жібереді. Хат тақырыбы: «Маңызды!! {ЖОО туралы ақпарат бөлімінен жоо-ның толық атауы}». Хабарландыру шаблоны мен тақырып оқу тілінде жіберілетін болады. Егер оқу тілі қазақ, орыс, ағылшын тілдерінен өзгеше болып орнатылса, онда мәтін қазақ тілінде жібереді.
«Түлектерді бөлу бойынша хаттама шаблондары» блогында «Қосу» батырмасы бейнеленеді. Қосу/ редакторлеу кезінде келесі өрістері бар «Хаттама шаблоны үшін мәтінді анықтау» қалқымалы терезесі ашылады:
· Мамандықтың типі – мәндері «Пайдаланылады» белгісі орнатылған аттас анықтамалықтан алынатын, көп таңдаулы өріс.
· Академиялық дәреже - білім беру мекемесінің барлық академиялық дәрежелерінің тізімінен таңдау мүмкіндігі бар көп таңдаулы өріс.
· Қазақ тіліндегі мәтін / Орыс тіліндегі мәтін / Ағылшын тіліндегі мәтін – мәтінді енгізуге арналған өріс.
Барлық өрістерді толтырғаннан кейін «Сақтау» батырмасы бейнеленеді. басу кезінде деректер сақталады және нәтижелер кестесінде бейнеленеді. 
2.2.1.3. «Түлектерді бөлу бойынша хаттаманы қалыптастыруға рұқсат беру» кеңейтілген құқығы
Редакторлеу режимінде «Түлектерді бөлу бойынша хаттаманы қалыптастыруға рұқсат беру» кеңейтілген құқығы болған жағдайда, модульдің басты парағында сол жақ жоғарғы бұрышта «Хаттаманы қалыптастыру» батырмасы бейнеленеді.
Аталмыш батырмаға басқанда мынадай ішкі бөлімдері бар түсірмелі мәзір бейнеленеді:
· Кафедра бойынша
· Факультет бойынша
· Жалпы
«Кафедра бойынша» ішкі бөлімі, егер сүзгіде белгілі бір кафедра таңдалмаса, белсенсіз болады. «Факультет бойынша» ішкі бөлiмi, егер тиiсiнше факультет таңдалмаса, белсенсіз болады. 
«Хаттаманы қалыптастыру» батырмасына басқанда және ішкі бөлімдердің бірін таңдау кезінде жүйе «Академиялық дәреже» сүзгісіндегі мәннің әкімшілік бөлікте құрылған шаблондарда көрсетілген академиялық дәрежелерге сәйкестігін тексереді. Егер пайдаланушылық бөлікте әкімшілік бөліктегі тиісінше шаблон жоқ мән таңдалса, ішкі бөлімдер хаттаманы қалыптастыру талпынысы кезінде белсенсіз болады.
Ішкі бөлімдердің атауларына басқанда ішкі бөлімге және «Академиялық дәреже» сүзгісіндегі мәнге байланысты, жүйенің әкімшілік бөлігінен хаттаманың тиісінше шаблоны жүктеп алынады.
2.2.2. [bookmark: _Toc179903702]Түлектерді бөлу «Білім алушылар»
«Түлектерді бөлу (Білім алушы)» модулі болған жағдайда «Білім алушы» рөлі үшін және келесі шарттарды орындау үшін:
· Білім алушыда – бітіру курсы;
· Түлек үшін бітіру жылы ағымдық күнтізбелік жылдан бір жылға кем не болмаса тең
· Төлеу нысаны: «Мемлекеттік грант»;
· Қаржыландыру түрі: «Республикалық бюджеттен берілетін гранттар есебінен»;
· Азаматтығы – «Қазақстан Республикасы».
Білім алушы / түлек тарабынан авторизациялау кезінде «Қосымша» бөлімінде «Жұмысқа орналасу туралы мәліметтер» ішкі бөлімі бейнеленеді. 
«Жұмысқа орналасу туралы мәліметтер» белсенді сілтемесі бойынша өту кезінде аттас парақ ашылады. Жоғарғы сол жақ бұрышта «Деректерді толтыру жөніндегі нұсқаулық» батырмасы бейнеленеді. Бұл батырма, егер шаблон жүйенің әкімшілік бөлігінде жүктелмесе, белсенсіз болады. Аталмыш шаблонды сәтті жүктеу кезінде білім алушылар ұсынылған нұсқаулықпен таныса алады.
Бұдан әрі таңдауды жалғыз таңдаудан ұсынатын «Жұмыстылық санаты» өрісі бейнеленеді. Таңдалған мәнге байланысты төмендегі өрістер өзгеретін болады. 
«Жеке деректер» блогындағы өрістер таңдалған жұмыстылық санатына қарамастан өзгеріссіз қалады және келесі өрістерді бейнелейді:
· Мобильді телефон;
· Қосымша мобильді телефон;
· Email;
· Тұрғылықты елді мекен (әаож);
· Тұрғылықты мекенжай.
«Жұмысы бар адамдар» мәнін таңдау кезінде «Жұмыстылық санаты» өрісінде келесі өрістер бейнеленеді: 
· Жұмыстылықтың типі: Мамандық бойынша / Мамандық бойынша емес;
· Жұмыстылық типінің себебі;
· Еңбек қызметінің басталу күні;
· Ұйымның типі;
· Ұйымның толық атауы;
· Ұйымның қызмет саласы;
· Ұйымның саласы;
· Ұйымның елді мекені;
· Ұйымның мекенжайы;
· Білім алушының лауазымы;
· Жұмыс берушінің лауазымы;
· Жұмыс берушінің аты-жөні;
· Жұмыс берушінің жұмыс телефоны;
· Еңбек қызметін растайтын құжат;
· Растаушы құжаттың тіркеу нөмірі;
· Растаушы құжаттың берілген күні;
· Жеке куәлік;
· Білім беру қызметтерін көрсету туралы шарт;
· Аты-жөнінде өзгерістер болды.

«Бос жұмыс орындарының болмауына байланысты жұмысы жоқ адамдар» мәнін таңдау кезінде «Жұмыстылық санаты» өрісінде келесі өрістер бейнеленеді:
· Мансап орталығының елді мекені;
· Жұмыстылық типінің себебі.
«Жұмыс істеп өтеу міндетінен босататын жайттары бар адамдар» мәнін таңдау кезінде «Жұмыстылық санаты» өрісінде келесі өрістер бейнеленеді:
· Жұмыстылық типінің себебі – мәндер жүйенің әкімшілік бөлігіндегі аттас анықтамалықтан бейнеленеді;
· Растаушы құжат;
· Растаушы құжаттың тіркеу нөмірі;
· Растаушы құжаттың берілген күні.
«Қызмет өткеру уақытына кейінге қалдыруы бар адамдар» мәнін таңдау кезінде «Жұмыстылық санаты» өрісінде келесі өрістер бейнеленеді:
· Жұмыстылық типінің себебі – «Қарулы күтерде қызмет өткеру» мәні орнатылатын болады;
· Растаушы құжат;
· Растаушы құжаттың тіркеу нөмірі;
· Растаушы құжаттың берілген күні.
Жұмыстылықтың «Қызмет өткеру уақытына кейінге қалдыруы бар адамдар» аталмыш санаты тек «Түлек» статусы бар білім алушылар үшін ғана бейнеленеді.
Барлық өрістерден кейін «Сақтау және ЭЦҚ-мен қол қою» батырмасы орналасады. Оған басқанда білім алушы/түлек енгізілген деректерді сақтайды және оларға электрондық цифрлық қолтаңбамен (ЭЦҚ-мен) қол қояды. 
Бұдан кейін білім алушылар/түлектер үшін растауды және міндеттемені жүктеп алу мүмкіндігі ұсынылады. Міндеттемені жүктеп алу тек жұмыстылықтың «Мамандық бойынша» / «Мамандық бойынша емес» типін таңдау кезінде ғана қолжетімді болады.

